एलबम को लॉन्च करने के लिए लिया फिल्मों से ब्रेक : शिल्पी शर्मा
डीजे और बॉलीवुड एक्ट्रेस शिल्पी शर्मा अपनी एक्टिंग के साथ-साथ रिमिक्स म्यूजिक कम्पोज के लिए भी पहचानी जाती हैं। उन्होंने शाहरुख खान की फिल्म ‘हैप्पी न्यू ईयर’ के सॉन्ग्स रीमेक बाद हाल ही में एक बार फिर ‘दिलवाले’ फिल्म के तीन गाने गेरूआ, मन मा इमोशन जागे, और टुकुर टुकुर को रिमिक्स किया है। इन तीनों गानों को यू ट्यूब पर खासा पसंद किया जा रहा है। अपने इस अनुभव को शेयर करते हुए शिल्पी ने बताया कि जिस दिन ‘दिलवाले’ की सीडी लॉन्च की जा रही थी उसी दिन मेरे रिमिक्स गानों की सीडी लॉन्च की गई, जिसके बारे में मुझे पता तक नहीं था।
जब प्रॉड्यूसर के यहां गई तब पता चला कि वहां दिलवाले की पूरी टीम उपस्थित थी और उन सभी के बीच मेरी सीडी लॉन्च हुई। शाहरुख, काजोल और फिल्म के प्रॉड्यूसर ने भी गाने सुने और बहुत तारीफ की। शिल्पी ने बताया कि अब मैं वेलेंटाइन डे के लिए यंगस्टर्स के लिए खास एलबम तैयार कर रही हूं। इसमें बहुत ही रोमांटिक सॉन्ग होंगे। इस एलबम को तैयार करने के लिए मैंने फिल्मों से थोड़ा ब्रेक ले लिया। आने वाले समय में सॉन्ग्स में राजस्थानी भाषा यूज कर यूनीक स्टाइल के सॉन्ग कम्पोज करना चाहूंगी।
hin_Deva hin_Deva hin_Deva